PREDBEŽNÁ INFORMÁCIA
(podľa § 9 zákona č. 400/2015 Z. z. o tvorbe právnych predpisov
a o Zbierke zákonov Slovenskej republiky a o zmene a doplnení niektorých zákonov)

1. Pripravovaný právny predpis:

[bookmark: _GoBack]Návrh zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov. 

2. Základné ciele právnej úpravy:

Cieľom návrhu zákona je vykonanie niektorých ustanovení vyplývajúcich z legislatívy Európskej únie, najmä z nariadenia Európskeho parlamentu a Rady (EÚ) 2020/1056 o elektronických informáciách o nákladnej doprave (eFTI). Navrhovaná právna úprava vytvára podmienky na plnenie povinnosti Slovenskej republiky akceptovať elektronické informácie o nákladnej doprave od 9. júla 2027. Súčasťou návrhu zákona je zároveň aj úprava vybraných ustanovení vyplývajúca z aplikačnej praxe, najmä v oblasti prepravných povolení.

3. Zhodnotenie súčasného stavu:

Nariadenie Európskeho parlamentu a Rady (EÚ) 2020/1056 o elektronických informáciách o nákladnej doprave je priamo uplatniteľným právnym aktom Európskej únie, ktorého cieľom je podporiť digitalizáciu výmeny informácií pri nákladnej doprave. Od 9. júla 2027 budú príslušné orgány členských štátov povinné akceptovať informácie poskytované hospodárskymi subjektmi v elektronickej podobe prostredníctvom certifikovaných platforiem eFTI.
Právny poriadok Slovenskej republiky v súčasnosti neobsahuje právnu úpravu, ktorá by zabezpečila vykonávanie uvedeného nariadenia, najmä pokiaľ ide o určenie kompetencii príslušných orgánov. Zároveň aplikačná prax poukázala na potrebu spresniť niektoré ustanovenia vnútroštátnej právnej úpravy týkajúce sa prepravných povolení a súvisiacich administratívnych postupov s cieľom upraviť postup príslušných orgánov. 
4. Spôsob zapojenia verejnosti do prípravy právneho predpisu:

Verejnosť sa môže zapojiť do prípravy právneho predpisu formou zasielania podnetov 
a návrhov v súlade so základnými cieľmi podľa bodu 2.

Kontaktné údaje:
Ministerstvo dopravy a výstavby Slovenskej republiky
Sekcia cestnej dopravy a pozemných komunikácií 
Námestie slobody č. 6
P.O.BOX č. 100
810 05 Bratislava
email:  marek.hudec@mindop.sk 

5. Predpokladaný termín začatia pripomienkového konania:
september-október 2026

